མ་ཧེ་ནྡྷ་ཡིས་སི་རི་ལན་ཀར་བརྒྱུད་པའི་སྡེ་སྣོད་གསུམ་གྱི་གཞུང་ནི་རྣམ་པར་ཕྱེ་སྟེ་སྨྲ་བའི་སྡེའི་ཁོངས་སུ་གཏོགས་པའི་གནས་བརྟན་སྡེ་པ་ཡིན་ཀྱང་སྐབས་དེར་སྔར་བཞིན་སྲོལ་རྒྱུན་ལྟར་གཞུང་ལུགས་རྣམས་ངག་ཐོག་ནས་འདོན་པའི་ཐབས་ལ་བརྟེན་ནས་བརྒྱུད་སྤེལ་བྱེད་ཀྱི་ཡོད།དེར་བརྟེན་རྒྱལ་ནང་དུ་སྐབས་རེ་ནང་འཁྲུགས་བྱུང་བཞིན་པས་སྡེ་པའི་གནས་བརྟན་ཆོའི་བསམ་པར།གལ་ཏེ་མི་འགའ་ཞིག་ཁོ་ནས་གཞུང་ལུགས་རྣམས་བློ་འཇིན་བྱེད་པའི་ཐབས་ཁོ་ནར་བརྟེན་ན་ནི་ཚེ་ལ་ཡིད་བརྟན་མེད་པས་དེ་ནི་ཉེན་ཁ་ཆེ་བའི་བྱ་བ་ཞིག་ཡིན་པའི་ཚོར་སྣང་བྱུང་།དེར་བརྟེན་ནས་གནས་བརྟན་རྣམས་ཀྱི་སྤྱི་ལོའི་སྔོན་གྱི་དུས་རབས་དང་པོར་རྒྱལ་པོ་བ་ཏ་ག་མུ་ནི་ཨ་བ་ཡའིསྤྱི་ལོའི་སྔོན་གྱི་ལོ་སྔོན་གྱི་ལོསྐབས་སུ་སི་རི་ལན་ཀའི་དབུས་ཀྱི་མ་ཐ་ལེ་ས་ཁུལ་གྱི་ཨ་ལུ་དགོན་པོར་གལ་འགངས་ཆེ་བའི་བཀའ་བསྡུ་ཐེངས་གཅིག་བྱས་པར་ར་ཅེ་དས་གཙོ་སྐྱོང་མཛད་པ་དང་གནས་བརྟན་ལྔ་བརྒྱ་བཞུགས་ནས་གནས་བརྟན་སྡེ་པའི་སྡེ་སྣོད་གསུམ་དང་དེའི་དགོངས་འགྲེལ་རྣམས་ངག་འདོན་བྱས་ནས་རྒྱུན་པར་འདོན་པའི་སྡེ་སྣོད་གསུམ་གྱི་གཞུང་རྣམས་པཱ་ལིའི་ཡིག་ཐོག་ཏུ་ཤིང་ཏ་ལའི་ལོ་མར་ཐེངས་དང་པོར་འབྲི་རྒྱུ་གཏན་འཁེལ་བྱས་ཏེ་ཉར་ཚགས་བྱས།དེས་ཕྱིས་སུ་གནས་བརྟན་སྡེ་པའི་སངས་རྒྱས་ཆོས་ལུགས་དེ་དུས་ཡུན་རིང་མོའི་བར་དུ་གནས་ཐུབ་པར་ཐག་གཅོད་རང་བཞིན་ལྡན་པའི་ནུས་པ་ཐོན་ཡོད།སི་རི་ལན་ཀའི་ལོ་རྒྱུས་སྨྲ་བ་ཚོས་བརྗོད་དོན་ལ་རྒྱ་གར་དུ་སྔོན་མ་ནས་བོར་བརླགས་སོང་ཟིན་པའི་པཱ་ལིའི་ཡི་གེའི་གནས་བརྟན་སྡེ་པའི་གཞུང་ལུགས་དཔེ་ཆ་རྣམས་བདག་ཉར་བྱས་ཡོད་པ་དེ་ནི་སི་རི་ལན་ཀའི་མི་རིགས་ཀྱིས་མི་རིགས་ཀྱི་རིག་གནས་ཤུལ་བཞག་ལ་ཆེས་རླབས་ཆེ་བའི་ལེགས་སྐྱེས་ཕུལ་ཡོད་པ་རེད།སིདྒ་ལའི་ལོ་རྒྱུས་བསྡུས་གསལ།ཤོག་གྲངས་དུ་གསལ་གནས་བརྟན་སྡེ་པའི་ལོ་རྒྱུས་དེབ་ཐེར་ནང་དུ་དེ་ནི་བཀའ་བསྡུ་བཞི་པར་བརྩིས་པ་ཡིན།འོན་ཀྱང་བྱང་དར་སངས་རྒྱས་ཆོས་ལུགས་སུ་ཕལ་ཆེར་དུས་རབས་དང་པོར་རྒྱལ་པོ་ཀ་ནི་ས་ཀ་ཡི་སྐབས་སུ་ཁ་ཆེའི་ཡུལ་དུ་བཀའ་བསྡུ་བཞི་པ་བྱས་ཞེས་འཁོད་ཡོད་ཀྱང་ལྷོ་དར་སངས་རྒྱས་ཆོས་ལུགས་ཀྱི་དེབ་ཐེར་ནང་དེ་ལྟར་འཁོད་མེད།